stanford-oval/wikipedia huggingface dataset:
ויקיפדיה ההולנדית
הערות שוליים

| ויקיפדיות לפי כמות ערכים (63,746,214) |
| --- | --- | --- |
| 6,000,000+ | אנגלית (en) • סבואנו (ceb) |  |
| 2,000,000+ | שוודית (sv) • גרמנית (de) • צרפתית (fr) • הולנדית (nl) |  |
| 1,000,000+ | רוסית (ru) • ספרדית (es) • איטלקית (it) • פולנית (pl) • ערבית מצרית (arz) • יפנית (ja) • וייטנאמית (vi) • ואריי-ואריי (war) • סינית (zh) • ערבית (ar) • אוקראינית (uk) • פורטוגזית (pt) |  |
| 500,000+ | פרסית (fa) • קטלאנית (ca) • סרבית (sr) • אינדונזית (id) • נורווגית ספרותית (no) • קוריאנית (ko) • פינית (fi) • הונגרית (hu) • צ'כית (cs) |  |
| 400,000+ | טורקית (tr) • סרבו-קרואטית (sh) • צ'צ'נית (ce) • רומנית (ro) • טטרית (tt) |  |
| 300,000+ | בסקית (eu) • מלאית (ms) • אספרנטו (eo) • עברית (he) |  |
| 200,000+ | ארמנית (hy) • בולגרית (bg) • דנית (da) • אזרית דרומית (azb) • סלובקית (sk) • קזחית (kk) • מיננגקבאו (min) • אסטונית (et) • קרואטית (hr) • בלארוסית (be) • יוונית (el) • אנגלית פשוטה (simple) • ליטאית (lt) |  |
| 100,000+ | אזרית (az) • גליסית (gl) • סלובנית (sl) • אורדו (ur) • נורווגית חדשה (nn) • גאורגית (ka) • הינדי (hi) • טמילית (ta) • תאית (th) • אוזבקית (uz) • לטינית (la) • ולשית (cy) • אסטורית (ast) • וולאפיק (vo) • קנטונזית (zh-yue) • מקדונית (mk) • בנגלית (bn) • לטבית (lv) • טג'יקית (tg) • בורמזית (my) • אפריקאנס (af) |  |
| 50,000+ | מלגשית (mg) • בוסנית (bs) • אוקסיטנית (oc) • אלבנית (sq) • גרמנית תחתית (nds) • קירגיזית (ky) • מראטהית (mr) • בלארוסית קלאסית (be-tarask) • מלאיאלאם (ml) • נפאל בהאסה (new) • טלוגו (te) • ברטונית (br) • ונטית (vec) • סווהילי (sw) • פיימונטית (pms) • ג'אווית (jv) • פנג'אבי מערבית (pnb) • האיטית (ht) • סונדנזית (su) • לוקסמבורגית (lb) • בשקירית (ba) • אירית (ga) • שלזית (szl) • איסלנדית (is) • כורדית (ku) • לומברדית (lmo) |  |
| 20,000+ | צ'ובשית (cv) • פריזית מערבית (fy) • טאגאלוג (tl) • סקוטית (sco) • אראגונית (an) • פנג'אבי (pa) • יורובה (yo) • נפאלית (ne) • בווארית (bar) • אידו (io) • גוג'ראטית (gu) • אלמאנית (als) • קאנדה (kn) • סיציליאנית (scn) • בישנופרייה מניפורי (bpy) • אינטרלינגואה (ia) • קצ'ואה (qu) • מונגולית (mn) • סינהלית (si) |  |
| 10,000+ | זאמוטית (sgs) • נאוואחו (nv) • מגרלית (xmf) • אורייה (or) • גאלית סקוטית (gd) • יידיש (yi) • אמהרית (am) • נפוליטנית (nap) • סינדית (sd) • אוסטית (os) • פארואזית (fo) • לימבורגית (li) • פשטו (ps) • סנסקריט (sa) • ולונית (wa) |  |
רשימת הוויקיפדיות המלאה במטא-ויקי
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
חג אמצע הסתיו

מתוך חגיגות חג אמצע הסתיו בסינגפור, ספטמבר 2006
עוגת ירח מסורתית, מסימני ההיכר הבולטים של החג
חג אמצע הסתיו (נקרא גם פסטיבל אמצע הסתיו, בסינית מסורתית: 中秋節, Zhōngqiū Jié, בווייטנאמית: Tết Trung Thu) הוא חג סיני מסורתי שנחגג בסין ובווייטנאם וכמו כן ברחבי העולם בקרב קהילות סיניות. מועד החג הוא היום החמישה עשר בחודש השמיני של לוח השנה הסיני, בליל ירח מלא. מאחר שלוח השנה הסיני, בדומה ללוח השנה העברי, הוא לוח ירחי-שמשי, מועד החג על פי התאריך הבינלאומי משתנה משנה לשנה, והוא בדרך כלל נחוג בחודש ספטמבר או תחילת אוקטובר (לדוגמה אלו התאריכים בהם החג נחגג 27.9.2015, 15.9.2016, 4.10.2017).
לחג זה חשיבות רבה בקהילות סיניות והוא אחד מארבעת החגים החשובים ביותר לסינים. גם בווייטנאם יש חשיבות רבה לחג זה. חג זה הוא בעל משמעות חקלאית, שכן הוא מקושר לחגיגות לאחר הקציר ויש לו גם משמעות בקישור לירח.
היסטוריה

הסינים החלו לחגוג את חגיגות הקציר במהלך ליל ירח מלא מאז שושלת שאנג (בין המאה ה-16 ל-10 לפני הספירה), והפופולריות שלו החלה סביב שושלת טאנג. קיים קשר בין האמונה באלים הסיניים לבין חגיגות הירח והקציר, בעיקר הקשר לירח.
חלק חשוב בחגיגת הפסטיבל הוא פולחן הירח. עמים רבים על פני כדור הארץ ראו בירח סוג של אלוהות (לדוגמה אל הירח הכנעני), וגם לסינים מערכת אמונות הקשורות בירח. הסינים העתיקים האמינו שהירח קשור למים ולמחזור הנשים. באזורים מסוימים של סין הפולחן סביב הירח משמעותי מאוד.
אלת הירח צָ'אנג'-אֶה (嫦娥; פין-יין: Cháng'é; מילולית: צ'אנג היפה), שהיא בת אלמוות, מקושרת עם החג ויש גם סיפור מיתולוגי מאחוריה. הסיפור נסוב אודות גיבור ששמו היה חוֹ אִי (后羿; פין-יין: Hòu Yì. בקיצור, אי) שהיה מומחה בשימוש בחץ בקשת וסביב אשתו, ששמה היה צָ'אנג'-אֶה. באחת השנים זרחו 10 שמשות בשמיים ועקב כך נוצר אסון על פני כדור הארץ, ולבני האדם היה קושי קיומי. על מנת להתגבר על האסון שיצרו עשר השמשות, ניסה אי לירות בשמשות והוא הצליח לירות בתשע שמשות ולהשאיר שמש אחת לכדור הארץ. כאות הוקרה לכך, קיבל אי שיקוי אלמותי, ונאמר לו שאם ישתה אותו, יישאר בן אלמוות. רעיון זה קסם לאי, אך המחשבה שהוא יישאר בחיים ואשתו תמות העציבה מאוד אותו. היות שהוא אהב אותה מאוד ולא רצה להישאר בחיים בלעדיה, הוא ביקש ממנה שתשמור בשבילו על השיקוי. אחד מחניכיו של אי, פֶנג מֶנג (逢蒙; פין-יין: féng/péng méng) ידע על סוד השיקוי, ובאמצע החודש השמיני של הלוח הירחי, בזמן שאי שהה מחוץ לביתו, פרץ פנג מנג לביתו של אי ודרש מצָ'אנג'-אֶה את השיקוי. צָ'אנג'-אֶה סירבה בכל תוקף למסור את השיקוי ובמקום זה היא שתתה את השיקוי בעצמה ועלתה השמיימה. כשאי חזר לביתו וגילה מה התרחש, חש עצב רב בלבו ולכן הקריב את הפירות והעוגות שאהבה כקורבן לאשתו. אנשים בסביבה שאהבו מאוד את צָ'אנג'-אֶה החלו להשתתף בטקס הקורבנות שהקריב אי לאשתו, שנהייתה בת אלמוות בשמיים. כשצָ'אנג'-אֶה עלתה השמיימה היא בחרה בירח להיות הבית שלה, משום שכך תוכל לצפות באי כל לילה.
משמעות החג לסינים

הסינים חוגגים את החג ברחבי הגלובוס, ובמקומות שונים. מבחינה מסורתית לחג הייתה משמעות רבה בהקשר של קרבה בין בני המשפחה והחברים, אמירת תודה ובקשת משאלות.
בחג אמצע הסתיו, הסינים חוגגים שלושה עקרונות חשובים הקשורים אחד בשני:
התאספות - של בני משפחה וחברים, המגיעים יחד לחגוג את החג לאחר הקציר
הודיה - אמירת תודה על השפע, הקציר וההרמוניה
תפילה - תפילות ובקשות לתינוק, בן/בת זוג, אריכות חיים, מזל טוב, הצלחה ועתיד טוב יותר.
מנהגי החג

החג התקבל בקהילות סיניות ונחגג ברחבי העולם. קיימים מספר מנהגים המייחדים את החג.
מנהגי החג > עוגת ירח

אחד מסימני ההיכר הבולטים ביותר של החג, שנותרו גם בימינו, הוא ההכנה והשיתוף של עוגות ירח. בתרבות הסינית, הצורה העגולה של הירח מסמלת אחדות ושלמות. שיתוף העוגות בין בני המשפחה תרם לאיחוד המשפחה, כאשר היה נהוג שהאדם המבוגר בבית היה חותך את העוגות ומחלק אותם לבני המשפחה.
העוגות המסורתיות הן בעלות קוטר של 10 ס"מ, בעלות עובי של 3–4 ס"מ והן משתנות בין האזורים השונים של סין. עוגת הירח הקנטונזית למשל מכילה מלית סמיכה העשויה משעועית אדומה או מחית זרעי לוטוס, העטופה בבצק, ויכולה גם להכיל חלמונים של ביצי ברווז.
בעידן המודרני, העוגות קיבלו צורות שונות ומודרניות, גם בשל תפוצת הסינים בעולם ונדידתם למקומות שונים. המילויים והציפויים של העוגות קיבלו טעמים חדשים, ויש גם עוגות הממולאות בשוקולד.
מנהגי החג > עששיות ופנסים בחג

חלק נוסף מחגיגות החג הוא בשימוש בעששיות או בפנסים הנישאים ידנית או תלויים על בתים ומגדלים. בסין נהוג לשים את העששיות על גדות הנהרות, ובהונג קונג נהוג לשים אותן על סירות וכלי שיט. בווייטנאם הילדים עורכים תהלוכות של עששיות. במובן המודרני של החג, פנסי רחוב מסורתיים עוטים את מרכזי הערים, והחגיגה המוארת דומה במובנים מסוימים לחגיגות חג המולד הנוצרי.
מנהגי החג > מנהגים נוספים

אחת ממטרות החג הוא גם למצוא אהבה. בסין ידועות חגיגות הפסטיבל באמצעות ריקודים של רווקים ורווקות שבהם אמורים להכיר ולמצוא שידוך.
הסינים חוגגים את החג עם משחקים שונים שמשחקים אותם גם מבוגרים וגם ילדים. לדוגמה, בקרב ילדים נהוג משחק הקרפדות. במשחק זה הילדים יושבים במעגל וילד אחד נבחר להיות מלך הקרפדים. תפקידו הוא לקפץ כמו קרפד עד אשר מתיזים עליו מים והתור עובר לילד אחר.
גלריית תמונות

תאורת החג בבייג'ינג
חג אמצע הסתיו בפארק ויקטוריה בהונג קונג
תאורת חג אמצע הסתיו בגן הבוטני במונטריאול
חג אמצע הסתיו כפי שנחוג בבלפסט, 2012
תהלוכת פנסי רחוב עם פנסים בצורת כוכב מחומש בוייטנאם
עוגות ירח פופולריות המוצעות למכירה ברחבי סין
עוגות ירח חצויות. משמאל עוגה במילוי שורש זרעי לוטוס ומימין עוגה במילוי שעועית אדומה וחלמון ביצת ברווז
עוגת ירח הממולאת בפסטה של זרעי לוטוס
עוגת ירח אפויה מוייטנאם
עוגת ירח בציפוי של אורז דביק הנהוגה בוייטנאם
ראו גם

חג סירות הדרקון
אי מסתכל לעבר אשתו שעולה לשמיים
עוגת ירח חצויה לשניים, ממולאת בשוקולד וקפוצ'ינו
עששיות מוארות בסינגפור
ועדה

ועדה היא הרכב מצומצם של אנשים (קבוצת עבודה) המתכנס במטרה לקבל החלטות ולהגיע למסקנות. לרוב, הוועדה כפופה לארגון גדול יותר, ומהווה חלק ממנו.
ישנם סוגים רבים של ועדות. ניתן לחלק ועדות בשני אופנים: סוג הפעילות של הוועדה, והמעמד שלה.
סוגי פעילות של ועדות

ועדה מחליטה: בארגונים גדולים, בהם לא אפשרי לכל חברי הארגון להשתתף בהליך קבלת ההחלטות הנוגעות לכל הארגון, נציגים מתוך הארגון מקבלים את הסמכות להחליט עבור הכלל. ועדה שכזו תיקרא לעיתים "מועצה".
ועדת תיאום: יחידים מחלקים שונים של הארגון יכולים להתכנס לעיתים בצורה של ועדה, על מנת לתאם היבטים שונים בפעילות הארגון; לדווח על הפעילות במחלקתו של כל נציג בוועדה; לגבש עמדות לקראת פעילות משותפת וכדומה.
ועדת בחינה והמלצות: ועדה זמנית (מתפרקת לאחר הגשת דו"ח ראשי אחד), המתכנסת על מנת לבחון סוגיה מסוימת ודרכי התמודדות עתידיות אפשריות, בנוגע אליה.
ועדת חקירה: ועדה זמנית המתכנסת בעקבות אירוע או תופעה שהתרחשו, על מנת לברר את העובדות סביבם לעומק, לבחון נקודות לשימור או לשיפור, לזהות אשמים וכשלים ולהמליץ על דרכי פעולה אפשריות. לרוב מתכנסות ועדות חקירה בעקבות אירוע שלילי, כגון מלחמה, אסון טבע קטלני או תאונה חמורה. סוג נוסף של ועדת חקירה הוא ועדת בדיקה – המוגדרת לרוב כוועדה בעלת מטרות זהות, אולם בדרג נמוך יותר בארגון המדובר. ההבדל המרכזי בין ועדת בחינה והמלצות לוועדת חקירה, הוא העובדה שהראשונה בוחנת דרכי פעולה הנוגעות לעתיד, ואילו האחרונה מופעלת בעקבות אירוע שהתרחש בעבר.
מעמדים של ועדות

ועדות מתקיימות בכל דרג בחברה מתוקנת.
מעמדים של ועדות > ועדות ממלכתיות

הוועדה בעלת המעמד הגבוה ביותר במדינה, היא ועדה המחוקקת עבור המדינה – הפרלמנט. מכאן כלפי מטה, ניתן לציין מעמדים רבים לוועדות שונות, המדורגות, לצורך העניין על פי מידת השפעתה בחברה.
הפרלמנט בעצמו מחולק, לרוב, לוועדות משנה האמונות על נושאים שונים בעניין הציבור. בישראל, ועדות הכנסת השונות הן קבוצות של חברי כנסת הדנים אך ורק מתחום מסוים ומוגדר.
גם הממשלה, הרשות המבצעת הכפופה לפרלמנט, מחולקת לרוב לוועדות בעלות חשיבות והשפעה. בישראל ניתן לציין את ועדת השרים לענייני חקיקה, האמונה על תיאום עמדתה של הקואליציה בחוקים שהועלו על ידי חבריה, או את הקבינט המדיני ביטחוני – ועדת שרים בנושאי ביטחון, שהיא למעשה המפקד העליון על צה"ל.
עוד ברשות המבצעת, ניתן למנות ועדות משרדיות לבדיקת עניינים שונים – צוות של פקידי המשרד המקבל החלטות לגבי נושאים מסוימים. לדוגמה: ועדת מתאר; ועדה לתיאום מילואים.
גם לרשות השופטת יש ועדות משלה: כל הרכב שופטים הדן בתיק אחד, הוא למעשה ועדה. בנוסף, בחוק הישראלי קיים מושג ועדת החקירה הממלכתית, המהווה ועדת חקירה המופעלת על ידי גורמים מהרשות השופטת.
המודל הנ"ל של סוגי ועדות וחלוקתן בתוך המערכת השלטונית המדינית, מועתק לרוב כמו שהוא למערכות מוניציפליות. בישראל, קיים שוני בכך שאין ביטוי לרשות השופטת ברמה המוניציפלית.
מעמדים של ועדות > ועדות ארגוניות

מעמד נוסף של ועדות, הוא ועדות המתפקדות אך ורק בתוך ארגון מסוים. להחלטותיהן ומסקנותיהן אין כל מעמד מחייב עבור ארגונים אחרים, או כל מי שאיננו חלק מהארגון. בעולם העסקי, קיימות ועדות רבות ברמות שונות ומשונות – החל מדירקטוריון המתווה את דרגו של הארגון, וכלה בוועדות זמניות ונקודתיות ברמות הזוטרות ביותר של הארגון.
מעמדים של ועדות > ועדות וולונטריות

ועדה ווֹלוּנטרית היא ועדה שההשתייכות אל הארגון שהיא מייצגת אינה חובה, אולם מחייבת. כל חבר בארגון מחויב לכבד את החלטותיה של הוועדה. לדוגמה: ועד עובדים, מפלגה פוליטית, אגודת סטודנטים.
מעמדים של ועדות > ועדות חינוכיות

ישנן ועדות אשר אין להן תפקיד מלבד עצם קיומן. כך לדוגמה, ועדת כיתה אינה באמת ועדה דמוקרטית הרשאית להחליט ככל העולה על רוח חבריה, או לחייב מישהו מהכפופים לה. הערך בוועדות שכאלה, הוא בהטמעה חינוכית של הדינמיקה החברתית הכרוכה בקבלת החלטות קבוצתית ובדמוקרטיה.
תפקידים בוועדות

לוועדות יש שני תפקידים המזוהים כקיימים אך ורק בוועדות:
תפקידים בוועדות > יושב ראש הוועדה

להבדיל ממסגרות אחרות, שבהן למעמד יושב ראש יש משמעות סמכותית, יושב ראש של ועדה, אמור להיות שווה במעמדו לכל יתר חבריה. חברי הוועדה מסכימים לקבל מיושב ראש מרות במה שקשור לסדרי הדיון בה, מתוך הבנה שזוהי הדרך לנהל שיח. היושב ראש אינו יכול לכפות על ועדה את "מה" שייאמר בה, אלא להכתיב רק את "איך" יאמרו הדברים. בסמכותו של יושב ראש הכנסת אף להוציא חברי ועדה מן הדיון.
תפקידים בוועדות > מזכיר הוועדה

תפקידו של מזכיר ועדה אינו שונה מתפקידו של מזכיר בכל ארגון אחר. הוא אמון על הצדדים הטכניים הקשורים בפעילותה של הוועדה, כגון מקום להתכנס, תיעוד הדיונים וכדומה. לרוב, מזכיר הוועדה איננו חלק מהוועדה ואיננו בעל זכות הצבעה בה.
יתרונות וחסרונות של ועדות

הנחת היסוד המונחת בבסיס הצורך להשתמש בוועדות, היא הקביעה כי דעות ממוזגות של מספר אנשים, הן לרוב פוריות ובשלות יותר מדעה של אדם אחד. עיקרון זה הוא גם בסיס חשוב בדמוקרטיה ייצוגית.
מאידך, קיימים מספר חסרונות בהתארגנות בצורה של ועדה:
כאשר מובעות מספר דעות, קיים קושי לגבשן לכדי קונצנזוס. היעדר קונצנזוס עלול לפגוע בלכידות הוועדה עצמה, ואף בארגון אותו היא מייצגת. היעדר קונצנזוס מקטין את הסיכוי להגיע להחלטה מעשית ולבצעה.
חיסרון נוסף הוא הופעת "שומרי מחשבה" – כלומר מצבים חברתיים המעניקים לאדם אחד או גורם אחד בוועדה, סמכות לא רשמית.
ועדה המרכזת סמכויות וכוח, היא פתח לשחיתות. חברי ועדות חשובות הם יעד לשוחד מצד גורמי אינטרסים אליהם נוגעים דיוני הוועדה.
קבוצת חשיבה נוטה לחשיבת יחד. ייתכן שכל הוועדה אימצה קו חשיבה שגוי, והדרך לשנות קו חשיבה מן היסוד אצל מספר אנשים, קשה יותר מהדרך לבצע את אותה פעולה אצל אדם בודד.
ויאצ'סלב רגוזין

| --- | --- |

 לידה:  8 באוקטובר 1908 סנקט פטרבורג, האימפריה הרוסית 
 פטירה:  11 במרץ 1962 (בגיל 53) מוסקבה, ברה"מ 
 הישג בולט:  אלוף העולם בהתכתבות
 הדרגה הגבוהה ביותר:  רב-אמן משנת 1950
 מקצוע נוסף:  סופר ועורך
 מדינה:  ברית המועצות
 פרסים והוקרה:  עיטור הדגל האדום של העמל  מאסטר מוסמך לספורט של ברית המועצות 
 
ויאצ'סלב רגוזין (ברוסית: Вячеслав Васильевич Рагозин ‏ (8 באוקטובר 1908, סנקט פטרבורג - 11 במרץ 1962, מוסקבה) היה שחמטאי רוסי שהיה אלוף העולם השני בשחמט בהתכתבות (בשנת 1959), בעל דרגת רב-אמן כפולה, הן של פיד"ה והן של ICCF; עוזרו של אלוף העולם, מיכאל בוטביניק (בין השנים 1961-1950); סגן נשיא הפיד"ה, שופט בינלאומי לשחמט, סופר ועורך.
תחילת קריירה

לרגוזין הייתה סדרה של תוצאות מצוינות בתחילת שנות השלושים. הוא ניצח בדו-קרב את האמן הידוע אלכסנדר איליין-זנבסקי וקיבל תואר אמן סובייטי. בתחרות מוסקבה בשנת 1935 קיבל פרס על המשחק הטוב ביותר על ניצחונו נגד אנדור לילינטל. בתחרות החזקה של מוסקבה, בשנת 1936, ניצח רגוזין את סאלו פלור ואת עמנואל לסקר והיה קרוב מאוד לניצחון במשחקו מול חוסה ראול קפבלנקה. אלוף העולם לשעבר, בתושיתו הרבה, הצליח למצוא דרך לשח-נצחי בסיום המשחק.
|  |  | 01 | 02 | 03 | 04 | 05 | 06 | 07 | 08 | 09 | 10 | תוצאה |
| --- | --- | --- | --- | --- | --- | --- | --- | --- | --- | --- | --- | --- |
| 1 | חוסה ראול קפבלנקה | x | 1½ | ½½ | 1½ | 1½ | ½1 | ½½ | 1½ | ½1 | 11 | 13 |
| 2 | מיכאל בוטביניק | 0½ | x | 1½ | 1½ | 1½ | 1½ | ½½ | ½½ | 11 | 1½ | 12 |
| 3 | סאלו פלור | ½½ | 0½ | x | 1½ | ½0 | 1½ | ½0 | 11 | ½0 | ½1 | 9.5 |
| 4 | אנדור לילינטל | 0½ | 0½ | 0½ | x | ½½ | 1½ | ½1 | ½½ | ½1 | ½½ | 9 |
| 5 | ויאצ'סלאב רגוזין | 0½ | 0½ | ½1 | ½½ | x | 1½ | ½1 | 0½ | 0½ | ½½ | 8.5 |
| 6 | עמנואל לסקר | ½0 | 0½ | 0½ | 0½ | 0½ | x | 1½ | ½1 | ½½ | 1½ | 8 |
| 7 | גריגורי לבנפיש | ½½ | ½½ | ½1 | ½0 | ½0 | 0½ | x | 10 | ½½ | ½0 | 7.5 |
| 8 | אריך אליסקסיס | 0½ | ½½ | 00 | ½½ | 1½ | ½0 | 10 | x | ½½ | ½½ | 7.5 |
| 9 | איליה קאן | ½0 | 00 | ½1 | ½0 | 1½ | ½½ | ½½ | ½½ | x | ½0 | 7.5 |
| 10 | ניקולאי ריומין | 00 | 0½ | ½0 | ½½ | ½½ | 0½ | ½1 | ½½ | ½1 | x | 7.5 |
בהמשך ניצח רגוזין באליפות לנינגרד בשנת 1936 ובאליפות ברית המועצות לשנת 1937 חלק מקום שני עם אלכסנדר קונסטנטינופולסקי (ניצח: גריגורי לבנפיש). באליפות לנינגרד-מוסקבה בשנת 1939 חלק מקום שלישי, אחרי סאלו פלור ושמואל רשבסקי ולפני פאול קרס.
שרשרת ההצלחות של רגוזין נמשכה גם בשנות הארבעים עם מקום ראשון בתחרות סברדלובסק בשנת 1942 וניצחון באליפות לנינגרד בשנת 1945. בשנת 1946 ניצח בתחרות הלסינקי וניצח דו-קרב נגד איגור בונדרבסקי. הישגו הגדול ביותר בשחמט תחרותי היה מקום שני בתחרות לזכרו של מיכאל צ'יגורין בשנת 1947, חצי נקודה אחרי מיכאל בוטביניק ולפני פאול קרס, וסילי סמיסלוב ויצחק בולסלבסקי.
בשנת החמישים הדור הצעיר, יוצא בתי הספר לשחמט של המשטר הסובייטי עקף את רגוזין ורוב בני דורו. למרות זאת רגוזין המשיך לשחק באליפויות ברית המועצות, שם התחרה אחת עשרה פעמים, משנת 1934 ועד 1956. בתחרות זיכרון לוילהלם שטייניץ, אחת התחרויות הבינלאומיות הנדירות בהן השתתף הגיע למקום השני אחרי פיליפ מירוסלב ולפני סאלו פלור, לודק פאכמן, גדעון סטולברג ווולפגנג אולמן.
אלוף העולם בשחמט בהתכתבות

במשך כל חייו התעניין רגוזין, וגם גילה כישרון כמעט בכל אספקט של משחק השחמט. על הישגיו התחרותיים הוענקה לו דרגת רב אמן בשנת 1950. שנה לאחר מכן קיבל תואר שופט בינלאומי. בין השנים 1956–1958 התמקד רגוזין בשחמט בהתכתבות, שם הוכיח כי הוא מנתח עמדות מעולה ובעל ידע תאורטי רב. יכולותיו הובילו אותו לתואר אלוף העולם השני בשחמט בכתב, תואר בו זכה בשנת 1959. באותה שנה הוענקה לו דרגת רב אמן גם בשחמט בכתב.
אלוף העולם מיכאל בוטביניק זיהה תכונות אלו של רגוזין; נוספו לכך ניסיונו העשיר. רגוזין אותר כיריב אימונים אידיאלי לאלוף העולם, והשניים קיימו ביניהם סדרה ארוכה של משחקי אימונים שנשמרו בסוד, במהלך הכנותיו של בוטביניק לאליפות העולם. סגנון משחקו של רגוזין היה תמיד מסתכן ונסיוני, במיוחד ביחס להקרבת רגלים לצורך קבלת יוזמה התקפית. בוטביניק מצידו ניסה לבנות אוסף פתיחות יציבות ואמינות והיה חיוני שהן יעברו בדיקה מקיפה ומעמיקה נגד משחק תוקפני כשל רגוזין. היסטוריונים רבים מייחסים לתרומתו של רגוזין חלק נכבד בהצלחה של בוטביניק.
בוטביניק ורגוזין התאמנו יחדיו לאליפות ברית המועצות בשנת 1944. כדי לחקות את התנאים שיהיו באולם התחרות, הם התאמנו כאשר ברקע רעש חזק של מכשיר רדיו. באליפות ברית המועצות ניצח בוטביניק ואילו רגוזין סיים במקום ה-13 מתוך 17 והאשים את הפסדיו בשקט הלא טבעי באולם התחרות.
תרומתו לתיאורית הפתיחות

תרומותיו של רגוזין לתיאורית הפתיחה מתמקדת בפיתוח שיטות שבהן השחקן בכלים השחורים משיג שוויון בגמביט המלכה ובהסתעפויות נימצו-הודיות. בכל המקרים המסעים הם מסעי הכנה לקידום הרגלי המרכזי מ-ה6 ל-ה5.
על שמו קרויה הגנת רגוזין, אליה מגיעים לאחר המסעים 1. ד4 ד5 2. ג4 ה6 3. פו3 פו6 4. פג3 רב4 (או בחילופי מסעים). עמדה זו מאפשרת לשחור משחק פעיל מתחילת המשחק וזכתה לעדנה בשנים האחרונות (2007). אלופת אירופה לנשים לשנת 2007, טטיאנה קוסינצבה, גרגורי סרפר, ורוזאן עקוביאן ואלכסיי אלכסנדרוב הם ארבעה שחקנים חזקים מאוד שהוסיפו הסתעפות זו למאגר הפתיחות שלהם.
בין השנים 1955-1946 ערך רגוזין את ביטאון השחמט "שחמט בברית המועצות"; כמו כן הייתה לו קריירה כמהנדס אזרחי בתעשיית הבניה.
רגוזין מת במוסקבה במהלך הוצאה לאור של לקט ממשחקיו הטובים ביותר, שחבריו השלימו ופרסמו בשנת 1964. הספר כולל 74 משחקים לאורך קריירת המשחק שלו.
אטיוד שחמטאי

אטיוד של רגוזין משנת 1936
פתרון: 1. צה6! רז3+ 2. מה2 מ:ח8 3. מו3 וזוכה.
משחקים מפורסמים של רגוזין

רגוזין - נוסקוב שנת 1930, הקרבת טיב כדי לקבל התקפה חזקה
, משחק טקטי נאה של רגוזין
ברגרסר - רגוזין אליפות העולם בשחמט בכתב, משחק מסובך ביותר בו הקרבת מלכה מכריעה את התוצאה
600 משחקי שחמט של רגוזין, באתר צ'סגיימס (באנגלית)
משחקים מפורסמים של רגוזין > לבן: מיכאל בוטביניק שחור: ויאצ'סלב רגוזין לנינגראד 1940

כדי לראות את המשחקים, יש לאפשר בדפדפן שלכם ג'אווהסקריפט.
[Event "Botvinnik-Ragozin Match"]
[Site "Leningrad URS"]
[Date "1940.05.??"]
[EventDate "1940.05.??"]
[Round "9"]
[Result "1-0"]
[White "Mikhail Botvinnik"]
[Black "Viacheslav Ragozin"]
[ECO "A90"]
[WhiteElo "?"]
[BlackElo "?"]
[PlyCount "113"]
1.c4 f5 2.Nf3 Nf6 3.g3 e6 4.Bg2 d5 5.O-O c6 6.d4 Bd6 7.Nc3 O-O
8.cxd5 exd5 9.Bf4 Bxf4 10.gxf4 Nbd7 11.e3 Ne4 12.Ne2 Qe7
13.Rc1 Ndf6 14.Qe1 Be6 15.Ne5 Nd7 16.Kh1 a5 17.Rc2 Qh4 18.Nc1
Nxe5 19.dxe5 Qe7 20.Ne2 Bd7 21.Rg1 b6 22.f3 Nc5 23.Rd2 Ne6
24.Bh3 Kh8 25.Ng3 g6 26.Bf1 Rad8 27.Qf2 Bc8 28.Ne2 c5 29.Bg2
Bb7 30.Rgd1 Bc6 31.h3 b5 32.Kh2 b4 33.h4 Ng7 34.Bh3 Ba4 35.Rc1
Bb5 36.Rcd1 Bc6 37.Rc1 Bb7 38.Qg3 Ne6 39.Qf2 Ba6 40.Rcd1 d4
41.exd4 Bxe2 42.Rxe2 Nxf4 43.d5 Nxd5  {פה השחור החמיץ הזדמנות להגדיל מאוד את יתרונו על ידי 43...פ:ה2 44. מה:ה2 מה:ח4}
44.f4 Nc7 45.Red2 Rxd2
46.Rxd2 Ne6 47.Bf1 Rd8 48.Kg3 Kg7 49.Bc4 Rxd2 50.Qxd2 Qd8
51.Qf2 Nd4 52.Qg2 Qd7 53.Qa8 a4 54.Qg8+ Kh6 55.Qf8+ Kh5 56.Qf6
h6 57.e6 1-0
משחקים מוסברים (באנגלית) > 1936

חוסה ראול קפבלנקה מול ויאצ'סלב רגוזין, 17.5.1936, I'm a Pawn Grabber and I Know it   Capablanca vs Ragozin   Moscow 1936.
משחקים מוסברים (באנגלית) > 1951

Mikhail Aleksandrovich Bonch-Osmolovsky מול  ויאצ'סלב רגוזין, 6.1951, Impress Friends With Your Vast Knowledge!
הערות שוליים

↑  Torneos Históricos 1935 - Moscú, באתר World Chess Links
↑  Andre Lilienthal vs Viacheslav Ragozin, RUS 1935, באתר chessgames.com
↑  Emanuel Lasker vs Viacheslav Ragozin, Moscow (Russia) 1936, באתר chessgames.com
↑  World Chess Championship, World Chess Championship 2nd ICCF Correspondence Finals, באתר Mark Weeks
↑  Ragozin Variation [D38], באתר Chess Publishing, יוני 2005
↑  Mikhail Botvinnik vs Viacheslav Ragozin (1940), www.chessgames.com
| --- | --- |
בקרת זהויות :  PLWABN: 9810701465305606  BIBSYS: 90182656  BnF: cb170436637 (data)  GND: 1063918065  ISNI: 0000 0000 2561 8705  LCCN: n85355034  NTA: 068627610  VIAF: 70391078   WorldCat (עם VIAF): 70391078
ויקיפדיה הברטונית

| --- | --- |

 סוג:  אנציקלופדיית אינטרנט חופשית
 הקמה:  2004 
 בעלות:  קרן ויקימדיה 
 שפה:  ברטונית 
 הרשמה:  לא חובה
 ערכים:  86,938
 https://br.wikipedia.org/ 
 הסטטיסטיקה של ויקיפדיה הברטונית
  סטטיסטיקת צפיות של ויקיפדיה הברטונית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הברטונית (בברטונית: Wikipedia e brezhoneg) היא הגרסה בשפה הברטונית של ויקיפדיה, המנוהלת על ידי קרן ויקימדיה. נכון ל-25 בדצמבר 2022 היא מונה 76,503 ערכים, וממוקמת במקום ה-81 בדירוג הוויקיפדיות לפי מספר הערכים.
נתונים

ויקיפדיה הברטונית הוקמה ביוני 2004. באוגוסט 2008 היו בה למעלה מ-20,000 ערכים, מה שהפך אותה לוויקיפדיה ה-56 בגודלה לפי מספר הערכים. היא הגיעה ל-30,000 ערכים ב-25 באוקטובר 2009, למקום ה-51 מתוך 250 מהדורות הוויקיפדיה, מה שהיה גם מיקום השיא שלה. ביולי 2014, האנציקלופדיה הגיעה ל-50,000 ערכים, והפכה לוויקיפדיה ה-71 בגודלה לפי מספר הערכים.
ב-1 בינואר 2017 היו לה קצת מעל 60,000 ערכים, מה שהופך אותה לוויקיפדיה ה-73 בגודלה לפי מספר הערכים. זוהי גם המהדורה השנייה בגודלה של ויקיפדיה בשפה קלטית, אחרי ויקיפדיה הוולשית אך לפני ויקיפדיה האירית (אף על פי שלשפה זו יש הרבה יותר דוברים).
נכון ל-25 בדצמבר 2022, בוויקיפדיה הברטונית 95 משתמשים פעילים ומתוכם 6 מפעילי מערכת.
הערכים כתובים בניב הפאורונבני. חלק מתלמידי רשת בתי הספר דיוואן המלמדת בשפה הברטונית תרמו בהקמת מועדוני ויקיפדים. מבין הוויקיפדים העורכים באתר נמנים מורים, תלמידים, סטודנטים וצוות חינוכי.
ראו גם

ויקיפדיה הוולשית
ויקיפדיה האירית